โบรกฯประกันรุกพีทูพี
เอเอสเอ็น โบรกเกอร์ พร้อมให้กู้แบบพีทูพี รอแค่ ธปท.ออกเกณฑ์ ประเดิมกลุ่มเจ้าของรถยนต์นายธวัชชัย ชีวานนท์ กรรมการผู้จัดการ บริษัท เอเอสเอ็น โบรกเกอร์ เปิดเผยว่า ปีนี้บริษัทจะทำธุรกิจฟินเทค การกู้ยืมเงินระหว่างบุคคลต่อบุคคล หรือ พีทูพี ภายใต้ชื่อ บริษัท ได้เงินดอทคอม ซึ่งได้รับบัตรส่งเสริมการลงทุนจากสำนักงานคณะกรรมการส่งเสริมการลงทุน (บีโอไอ) 5 ปี ในหมวดฟินเทค โดยอยู่ระหว่างรอธนาคารแห่งประเทศไทย (ธปท.) ออกกฎเกณฑ์การปล่อยกู้แบบไร้หลักประกันก่อน &#8220;ช่องว่างในการให้สินเชื่อที่ไร้หลักประกันยังมีสูงมาก เพราะปัจจุบันอัตราดอกเบี้ยในไทยยังสูง และคนที่จะขอกู้แต่ไม่มีหลักประกันมีจำนวนมาก ทำให้เข้าถึงแหล่งเงินกู้ไม่ได้ เรามองว่าธุรกิจนี้มีความเสี่ยงต่ำ และได้ศึกษามาเป็นอย่างดีแล้ว&#8221; นายธวัชชัย กล่าวสำหรับแหล่งเงินทุน ส่วนหนึ่งจะมาจากบริษัท เอเอสเอ็น โบรกเกอร์ อีกส่วนจะมาจากผู้ถือหุ้นของบริษัทที่ปล่อยกู้ในนามส่วนตัว ขณะที่แพลตฟอร์มพีทูพีจะแล้วเสร็จและให้บริการได้เต็มรูปแบบภายในไตรมาส 2 ปีนี้ แต่ได้เปิดเว็บไซต์ไว้แล้ว เพื่อให้สามารถเข้าไปตรวจสอบวงเงินที่จะขอกู้ได้ โดยแจ้งรุ่นรถ และระบบจะคำนวณให้ พร้อมลงทะเบียนไว้ทั
3 เม.ย. 2560

เอเอสเอ็น โบรกเกอร์ พร้อมให้กู้แบบพีทูพี รอแค่ ธปท.ออกเกณฑ์ ประเดิมกลุ่มเจ้าของรถยนต์นายธวัชชัย ชีวานนท์ กรรมการผู้จัดการ บริษัท เอเอสเอ็น โบรกเกอร์ เปิดเผยว่า ปีนี้บริษัทจะทำธุรกิจฟินเทค การกู้ยืมเงินระหว่างบุคคลต่อบุคคล หรือ พีทูพี ภายใต้ชื่อ บริษัท ได้เงินดอทคอม ซึ่งได้รับบัตรส่งเสริมการลงทุนจากสำนักงานคณะกรรมการส่งเสริมการลงทุน (บีโอไอ) 5 ปี ในหมวดฟินเทค โดยอยู่ระหว่างรอธนาคารแห่งประเทศไทย (ธปท.) ออกกฎเกณฑ์การปล่อยกู้แบบไร้หลักประกันก่อน “ช่องว่างในการให้สินเชื่อที่ไร้หลักประกันยังมีสูงมาก เพราะปัจจุบันอัตราดอกเบี้ยในไทยยังสูง และคนที่จะขอกู้แต่ไม่มีหลักประกันมีจำนวนมาก ทำให้เข้าถึงแหล่งเงินกู้ไม่ได้ เรามองว่าธุรกิจนี้มีความเสี่ยงต่ำ และได้ศึกษามาเป็นอย่างดีแล้ว” นายธวัชชัย กล่าวสำหรับแหล่งเงินทุน ส่วนหนึ่งจะมาจากบริษัท เอเอสเอ็น โบรกเกอร์ อีกส่วนจะมาจากผู้ถือหุ้นของบริษัทที่ปล่อยกู้ในนามส่วนตัว ขณะที่แพลตฟอร์มพีทูพีจะแล้วเสร็จและให้บริการได้เต็มรูปแบบภายในไตรมาส 2 ปีนี้ แต่ได้เปิดเว็บไซต์ไว้แล้ว เพื่อให้สามารถเข้าไปตรวจสอบวงเงินที่จะขอกู้ได้ โดยแจ้งรุ่นรถ และระบบจะคำนวณให้ พร้อมลงทะเบียนไว้ทั้งนี้ ระหว่างการรอกฎเกณฑ์ของ ธปท. บริษัทจะเริ่มปล่อยสินเชื่อจำนำทะเบียน โดยไม่ต้องโอนทะเบียน และไม่มีค่าธรรมเนียมขอกู้ โดยเตรียมเงินลงทุนไว้ 300 ล้านบาท สามารถรองรับลูกค้าที่เป็นเจ้าของรถยนต์ได้ 2,000 คัน ขณะที่บริษัทจะมีรายได้จากค่าธรรมเนียมการประเมินความเสี่ยงลูกค้า 2.5% และอีกส่วนมาจากส่วนต่างที่บริษัทนำไปปล่อยกู้ด้านธุรกิจการขายประกันภัยผ่านออนไลน์ ผ่านเว็บไซต์อู้ฮู้ ดอทไอโอ พบว่า หลังเปิดตัวมา 2 เดือน มีผู้เข้ามาเยี่ยมชมเว็บไซต์เฉลี่ยวันละ 100 คน และยอดขายยังต่ำมาก ไม่มีนัยสำคัญต่อรายได้และผลกำไรของบริษัท เพราะคนยังนิยมซื้อผ่านตัวแทน นายหน้า และธนาคาร แต่ในเดือน เม.ย.จะเปิดตัวแอ็ฟฟิลิแอทกับธุรกิจสื่อสารค่ายสีฟ้า ที่มีฐานลูกค้าหลายล้านรายชื่อ เพื่อขายประกันผ่านออนไลน์นายธวัชชัย กล่าวว่า รายได้หลักของบริษัท เอเอสเอ็น โบรกเกอร์ ยังมาจากนายหน้าประกันภัย และนายหน้าประกันชีวิต โดยตั้งเป้ายอดขายปีนี้ ทั้งการขายประกันวินาศภัยและประกันชีวิตรวม 900 ล้านบาท เพิ่มขึ้น 8% จากปีก่อนหน้า